Kejohanan Remaja B-19 UEFA 2020

Kejohanan Remaja B-19 UEFA 2020 (juga dikenali sebagai UEFA Bawah-19 Euro 2020) akan menjadi edisi ke-19 Kejohanan Remaja B-19 UEFA (edisi ke-69 jika era Remaja Bawah-18 dimasukkan), sebuah kejohanan bola sepak belia antarabangsa tahunan yang dianjurkan oleh UEFA untuk pasukan lelaki bawah 19 tahun negara Eropah. Disebabkan oleh pandemik COVID-19, kejohanan pada mulanya ditunda, dijadualkan semula dan dibatalkan pada Oktober 2020.

Ireland Utara, di mana kali terakhir menjadi tuan rumah kejohanan adalah di tahun 2005, dipilih sebagai tuan rumah oleh UEFA pada 9 Disember 2016.

Seperti edisi sebelumnya yang diadakan pada tahun-tahun bernombor genap, kejohanan ini dijadualkan sebagai kelayakan UEFA untuk Piala Dunia B-20 FIFA. Lima pasukan teratas kejohanan akan layak ke Piala Dunia B-20 FIFA 2021 di Indonesia sebagai wakil UEFA. Berikutan pembatalan kejohanan, UEFA sebaliknya mencalonkan lima negara teratas dalam kedudukan pekali pusingan kelayakan.

Penangguhan dan pembatalan akhirnya
Kejohanan akhir pada asalnya dijadualkan dimainkan antara 19 Julai – 1 Ogos 2020. Disebabkan oleh pandemik COVID-19, UEFA mengumumkan pada 1 April 2020 bahawa kejohanan itu ditangguhkan sehingga diberitahu kelak. Pada 17 Jun 2020, UEFA mengumumkan bahawa kejohanan akhir telah dijadualkan semula dan akan dimainkan dalam dua tempoh, dengan peringkat kumpulan dimainkan antara 7–14 Oktober 2020, dan peringkat kalah mati, yang terdiri dari separuh akhir, play-off Piala Dunia B-20 FIFA dan perlawanan akhir, dimainkan antara 11–14 November 2020. 

UEFA kemudian mengumumkan pada 13 Ogos 2020 bahawa setelah berunding dengan 55 persatuan anggota, kejohanan akhir ditangguhkan lagi, dengan peringkat kumpulan dimainkan pada November 2020 dan peringkat kalah mati dimainkan pada bulan Mac 2021. Pada 16 September 2020, UEFA mengumumkan bahawa kejohanan akan dimainkan pada bulan Mac 2021 dalam format terus ke peringkat kalah mati, yang terdiri daripada perlawanan suku akhir, separuh akhir, perlawanan akhir, dan play-off untuk memutuskan pasukan kelima yang layak ke Piala Dunia B-20 FIFA.

Akhirnya, kejohanan itu dibatalkan oleh UEFA pada 20 Oktober 2020.

Kelayakan

Sebanyak 54 negara UEFA memasuki kejohanan ini. Tuan rumah Ireland Utara akan layak secara automatik, dengan 53 pasukan lain bersaing dalam kejohanan kelayakan.

Venue
Kejohanan ini akan diadakan di empat tempat:

Pasukan yang layak ke Piala Dunia B-20 FIFA
Lima pasukan berikut dari UEFA layak ke Piala Dunia B-20 FIFA 2021. Berikutan pembatalan kejohanan, UEFA mencalonkan lima negara teratas dalam kedudukan pekali pusingan kelayakan.

1 Huruf tebal menunjukkan juara untuk tahun itu. Huruf condong menunjukkan tuan rumah untuk tahun itu.

Rujukan

Pautan luar

Kejohanan Remaja B-19 UEFA 2020